SE BILLEDERNE: Her på den sidste påskedag var der endelig forår i luften. Derfor valfartede aalborgenserne til havnefronten for at lufte det gode humør.

Vinteren har været lang, men vejret viste sig fra sin bedste side på den sidste påskedag. Folk væltede ud af deres vinterhi, og havnefronten i Aalborg var en populær destination mandag eftermiddag. Her blev solen nydt i fulde drag, både af de tobenede og de firbenede. Med temperaturer omkring de fem grader, skyfri himmel og svag vind var der endelig dømt forår. Det gode forårsvejr skulle fortsætte både i morgen og onsdag. I TV2/Nords nyheder klokken 22.20 kan du se en reportage fra havnefronten. Se billederne ved at klikke dig frem på pilen ovenfor.